న్యూఢిల్లీ: ఆర్జేడీ చీఫ్, బీహార్ మాజీ సీఎం లాలూ ప్రసాద్ యాదవ్ ముఖ్యమంత్రి నితీశ్ కుమార్పై తనదైన శైలిలో ఛలోక్తి విసిరారు. బీహార్లో వెలుగు చూసిన రూ.13.5 కోట్ల టాయిలెట్ కుంభకోణంపై శనివారం ఆయన ట్విటర్లో స్పందించారు. ‘‘దాణా కుంభకోణంలో లాలూ గడ్డితిన్నాడని అన్నారు... మరి ఇప్పుడు మరుగుదొడ్ల కుంభకోణం సంగతి ఏంటి? అప్పుడు నన్ను అలా అన్నవాళ్లంతా ఇప్పుడు నితీశ్ కుమార్ ఏంతిన్నాడని అంటారు?’’ అని లాలూ ప్రశ్నించారు. వందలాది మరుగుదొడ్లు నిర్మించామంటూ చెబుతున్నదంతా కేవలం కాగితాలకే పరిమితమైందని సీఎం నితీశ్పై లాలూ విరుచుకుపడ్డారు. ‘‘ఇప్పుడు మీరు మరుగుదొడ్లు కూడా వదిలిపెట్టడం లేదు. అయినా సీఎం సచ్చీలుడే. అవునా?’’ అని మరో ట్వీట్లో ప్రశ్నించారు. ప్రస్తుతం బీహార్ను కుదిపేస్తున్న మరుగుదొడ్ల కుంభకోణం 2012-13, 2013-14, 2014-15 సంవత్సరాల్లో చోటుచేసుకున్నట్టు ఆరోపణలు ఉన్నాయి.  లోహియా స్వచ్ఛ భారత్ అభియాన్ కార్యక్రమం కింద లబ్దిదారులకు నేరుగా కాకుండా.. వారికి అందించేలా నాలుగు ఎన్జీవో సంస్థలకు నిధులు మంజూరు చేశారు. అయితే ఆ నిధులు లబ్ధిదారలకు చేరినట్టు ఎలాంటి ఆధారాలు లేవని అధికారులు చెబుతున్నారు. ‘‘మరుగుదొడ్ల నిర్మాణం కోసం ఉద్దేశించిన కోట్లాది రూపాయల నిధులను కొల్లగొట్టేలా నాలుగు ఎన్జీవో సంస్థలకు ఇద్దరు ప్రభుత్వాధికారులు సహకరించారు..’’ అని అధికారులు అంటున్నారు. దీనిపై ఆ ఇద్దరు పీహెచ్ఈడీ అధికారులతో పాటు సదరు నాలుగు ఎన్జీవోలపైనా ఎఫ్ఐఆర్ నమోదు చేశారు.
newdhilly: argady cheef, beehar maji cm laaluu prasad yadav mukhyamantri niteesh kumarpai tanadaina saililo chhalokti visiraaru. beehaarlo velugu chusina roo.13.5 kotla toilet kumbhakonampai sanivaaram aayana twiterlo spandinchaaru. ‘‘daanaa kumbhakonamlo laaluu gadditinnadani annaru... mari ippudu marugudodla kumbhakonam sangati enti? appudu nannu alaa annavallanta ippudu niteesh kumar entinnadani antaaru?’’ ani laaluu prasninchaaru. vandalaadi marugudodlu nirminchaamantuu chebutunnadanta kevalam kaagitaalake parimitamaindani cm niteespai laaluu viruchukupaddaaru. ‘‘ippudu meeru marugudodlu kuudaa vadilipettadam ledu. aina cm sachilude. avuna?’’ ani maro tweetlo prasninchaaru. prastutam beehaarnu kudipestunna marugudodla kumbhakonam 2012-13, 2013-14, 2014-15 samvatsaraallo chotuchesukunnattu aaropanalu unnaayi.  lohia swachcha bharat abhian kaaryakramam kinda labdidaarulaku nerugaa kakunda.. vaariki andinchela naalugu enjivo samsthalaku nidhulu manjuru chesaru. ayithe aa nidhulu labdhidaaralaku cherinattu elanti aadhaaraalu levani adhikaarulu chebutunnaru. ‘‘marugudodla nirmaanam kosam uddesinchina kotladi roopaayala nidhulanu kollagottela naalugu enjivo samsthalaku iddaru prabhutvaadhikaarulu sahakarinchaaru..’’ ani adhikaarulu antunnaru. deenipai aa iddaru peehachiidii adhikaarulatho paatu sadaru naalugu enjeevolapainaa efir namodu chesaru.